প্রোস্টেট
‌‌‌প্রোস্টেট গ্রন্থি‌‌‌‌‌‌ পুরুষ দেহের একটি অংশ যা পুরুষের প্রজননতন্ত্রের অন্তর্ভুক্ত। কেবল পুরুষদেরই প্রস্টেট গ্রন্থি রয়েছে। এটাকে সচরাচর শুধু প্রোস্টেট হিসাবে উল্লেখ করা হয়। এর আকার অনেকটা কাজুবাদামের সমান। মূত্রথলির তলদেশে থেকে যেখানে মুত্রনালীর শুরু সেখানটার চারপাশ জুড়ে এই গ্রন্থিটির অবস্থান। এর মধ্য দিয়েই মূত্র এবং বীর্য প্রবাহিত হয়। এই গ্রন্থির মূল কাজ হচ্ছে বীর্যের অন্যতম উপাদান একটি তরল আঠালো পদার্থ সৃষ্টি করা। শুক্রাণু এবং এই তরলের মিশ্রণই বীর্য।
যৌনমিলন (প্রাণিবিজ্ঞান)
মাকড়শা এবং বিভিন্ন কীট-পতঙ্গের মধ্যে বিভ্রান্তি সৃষ্টি হতে পারে কিন্তু এরা (মাকড়সা) সাধারণ কীট-পতঙ্গ নয়, বরং এরা অ্যারাকনিডা/এরাকনিডা শ্রেণীর প্রাণী। মাকড়সার মধ্যে পৃথক পুরুষ এবং স্ত্রী প্রাণী আছে। একত্রিত হওয়া এবং যৌনমিলনের পূর্বে পুরুষ মাকড়সা একটি ছোট জাল বুনে এবং এর মধ্যে বীর্যস্খলন ঘটায়। এরপর সে তার বৃহৎ পেডিপাল্প এর আধারে বীর্য সংরক্ষণ করে এবং যার থেকে স্ত্রী প্রাণীর যৌনাঙ্গে বীর্য স্থানান্তর করে। স্ত্রী প্রাণী অনির্দিষ্ট সময়ের জন্যে এই বীর্য সংরক্ষণ করতে পারে।